OpenLLM-France/wikimedia huggingface dataset:
# Daniele Orsato

Daniele Orsato (Montecchio Maggiore, 23 de novembre de 1975) és un ex àrbitre de futbol italià.

## Carrera

Orsato va esdevenir àrbitre FIFA el 2010. Va arbitrar partits de les fases de classificació pel Mundial 2014 i l'Euro 2012.
Orsato també va arbitrar partits de les fases de grups de la Champions League 2012-13, 2013-14, i 2014-15.
El 2016, Orsato va arbitrar el partit de la ronda de 16ens de final entre PSV Eindhoven i Atlètic de Madrid de la Lliga de Campions de la UEFA 2015–16.
El 14 de març de 2017, Orsato va arbitrarel partit de la ronda de 16ens de final entre Leicester City FC i Sevilla FC en la Lliga de Campions de la UEFA 2016–17.
L'1 de juliol de 2018, Orsato vou nomenat àrbitre de VAR pel partit del Mundial 2018 entre Croàcia i Dinamarca.
El 12 de febrer de 2019, Orsato va arbitrar el partit de primera volta de setzens de final entre el Manchester United FC i el PSG en la Lliga de Campions de la UEFA. Va mostrar 10 targetes grogues (6 pel Manchester i 4 pel PSG) i va expulsar Paul Pogba en el minut 89.
Orsato fou l'arbitre de la final de la UEFA Champions League 2020 entre Paris Sant-Germain i Bayern de Múnic.
Va arbitrar la segona volta de la semifinal de l'edició de 2021 de la Lliga de campions entre Chelsea FC i Reial Madrid..
El 2020, Orsato va ser premiat per la IFFHS com al millor l'àrbitre d'aquell any natural.

## Referències

* ↑ «Fitxa a woldreferee.com». Arxivat de l'original el 2012-08-17. [Consulta: 31 octubre 2021].
* ↑ FIFA. "Italy: Referees". Consultat el 17 maig 2013.
* ↑ FIFA. "Match Report - Moldova - Montenegro 0:1 (0:0)". 22 març 2013. Consultat el 17 maig 2013.
* ↑ UEFA. "Georgia 1-2 Greece". 11 octubre 2011. Consultat el 17 maig 2013.
* 1 2 «Palmares for Daniele Orsato». WorldrReferee.com. Arxivat de l'original el 16 de març 2017. [Consulta: 15 març 2017].
* ↑ «Orsato pitará en Leicester: con él, el Sevilla ganó en Villarreal». AS.com. [Consulta: 15 març 2017].
* ↑ , 19-08-2020 [Consulta: 19 agost 2020].
* ↑ «IFFHS». www.iffhs.com. [Consulta: 27 juliol 2021].

## Enllaços externs

* Fitxa a soccerway.com (anglès)
# Dasyprocta iacki

Dasyprocta iacki és una espècie de mamífer rosegador de la família dels dasipròctids. És endèmic del Brasil (Paraíba i Pernambuco). El seu hàbitat natural és la Mata Atlàntica. Es desconeix si hi ha cap amenaça significativa per a la supervivència d'aquesta espècie. Fou anomenat en honor del mastòleg brasiler Gilson Evaristo Iack-Ximenes.

## Referències

* ↑ Roach, N.; Naylor, L. Dasyprocta iacki. UICN 2016. Llista Vermella d'espècies amenaçades de la UICN, edició 2016, consultada el 7 octubre 2016.
* ↑ Feijó, A.; Langguth, A. 2013. «Mamíferos de Médio e Grande Porte do Nordeste do Brasil: Distribuição e Taxonomia, com Descrição de Novas Espécies». Revista Nordestina de Biologia, 22: 3-225
# Dasyprocta azarae

Dasyprocta azarae, anomenat així en honor del naturalista espanyol Fèlix d'Azara, és una espècie de rosegador histricomorf de la família dels dasipròctids, autòctona del Paraguai, l'Argentina i el sud del Brasil.
# Courbette

Courbette és un municipi francès situat al departament del Jura i a la regió de Borgonya - Franc Comtat. L'any 2007 tenia 42 habitants.

## Demografia
### Població

El 2007 la població de fet de Courbette era de 42 persones. Hi havia 16 famílies de les quals 8 eren unipersonals (4 homes vivint sols i 4 dones vivint soles), 4 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 23 habitatges, 19 eren l'habitatge principal de la família, 3 eren segones residències i 1 estava desocupat. Tots els 23 habitatges eren cases. Dels 19 habitatges principals, 18 estaven ocupats pels seus propietaris i 1 estava llogat i ocupat pels llogaters; 1 tenia una cambra, 6 en tenien tres, 5 en tenien quatre i 6 en tenien cinc o més. 15 habitatges disposaven pel capbaix d'una plaça de pàrquing. A 8 habitatges hi havia un automòbil i a 7 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Courbette el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 4 | 70 a 74 | 0 |
| 8 | 65 a 69 | 4 |
| 0 | 60 a 64 | 4 |
| 0 | 55 a 59 | 0 |
| 0 | 50 a 54 | 0 |
| 4 | 45 a 49 | 0 |
| 0 | 40 a 44 | 4 |
| 4 | 35 a 39 | 4 |
| 0 | 30 a 34 | 0 |
| 0 | 25 a 29 | 4 |
| 0 | 20 a 24 | 0 |
| 4 | 15 a 19 | 4 |
| 8 | 10 a 14 | 0 |
| 0 | 5 a 9 | 4 |
| 4 | 0 a 4 | 0 |

## Economia

El 2007 la població en edat de treballar era de 25 persones, 19 eren actives i 6 eren inactives. Les 19 persones actives estaven ocupades(14 homes i 5 dones).. De les 6 persones inactives 1 estava jubilada, 1 estava estudiant i 4 estaven classificades com a «altres inactius».

### Activitats econòmiques

L'any 2000 a Courbette hi havia 5 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* Résumé statistique Fitxa resum de dades estadístiques de Courbette a l'INSEE.
* Évolution et structure de la population Fitxa amb el detall de dades de Courbette a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Crenicichla hadrostigma

Crenicichla hadrostigma és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 11,4 cm de longitud total.

## Distribució geogràfica

Es troba a Sud-amèrica: Brasil.

## Referències

* ↑ Heckel, J. J. 1840. Johann Natterer's neue Flussfische Brasilien's nach den Beobachtungen und Mittheilungen des Entdeckers beschrieben (Erste Abtheilung, Die Labroiden). Ann. Wien. Mus. Naturges. v. 2: 325-471, Pls. 29-30.
* ↑ BioLib
* 1 2 FishBase (anglès)

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). TFH Publications, 1993. ISBN 9780866224222.
* Goldstein, R.J.: Cichlids of the world.T.F.H. Publications Inc. Neptune City, Nova Jersey, Estats Units. Any 1988.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kullander, S.O. 2003. Cichlidae (Cichlids). p. 605-654. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Dedačov

Dedačov és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1543.
# David Gil Andreu

David Gil Andreu, (Màlaga, Andalusia, 7 de gener de 1978) és un exjugador de bàsquet espanyol. Amb 1.88 m d'alçada, la seua posició natural en la pista era la de base. Va jugar tant en la Lliga LEB com en l'ACB.

## Trajectòria

* Pedrera del Caja Ronda Màlaga i Unicaja Màlaga
* Unicaja (1997-1998)
* Club Baloncesto Breogán (1998-1999)
* Lucentum Alacant (1999-2002)
* CB Tenerife (2002-2004)
* Baloncesto Fuenlabrada (2004-2005)
* CB Ciudad de Huelva (2005-2006)
* Club Baloncesto Breogán (2005)
* Club Melilla Baloncesto (2006-2007)
* UB La Palma (2007-2008)
* San Sebastián Gipuzkoa Basket Club (2007-2008)

## Ascensos

Va aconseguir cinc ascensos de LEB a ACB:
* Club Baloncesto Breogán (1998-1999)
* Lucentum Alacant (1999-2000)
* CB Tenerife (2002-2003)
* Bàsquet Fuenlabrada (2004-2005)
* Sant Sebastià Guipúscoa Basket Club (2007-2008)

## Enllaços externs

* Fitxa del jugador a ACB.COM (en castellà)
* Fitxa del jugador a la pàgina de la FEB (en castellà)
# Debian GNU/kFreeBSD

Debian GNU/kFreeBSD és un sistema operatiu que va treure el projecte Debian per les arquitectures d'ordinadors compatibles amb i486. És una distribució del sistema operatiu GNU amb el sistema de paquets de Debian i el nucli de FreeBSD, a diferència de la resta de variants del sistema operatiu GNU que utilitzen el nucli del Linux.
El sistema base del Debian GNU/kFreeBSD és totalment funcional, tot i que hi ha unes quantes errades que cal reparar i uns quants paquets per introduir al sistema. Tot i així ja ha sortit una versió no oficial d'aquest sistema operatiu. Cal tenir en compte que la k de kFreeBSD es refereix al fet que tan sols utilitza el nucli (Kernel, en anglès) de FreeBSD. Ja que FreeBSD és un sistema operatiu complet, cal indicar que el nucli que s'usa sobre Debian no és el mateix que utilitza FreeBSD.

## Ging

Debian GNU/kFreeBSD es pot provar utilitzant el Ging. Ging és una distribució en CD autònom basada en Debian GNU/kFreeBSD. Ging és un acrònim recursiu que significa Ging Is Not Ging. La versió 0.1.0, el Ging inclou l'l'entorn d'escriptori KDE 3.4, unes eines de toolchain completes amb gcc 4.0, i una barreja de les aplicacions de GNOME i KDE com Koffice, GIMP, Konqueror, etc.

## Vegeu també

* Freenode
* NetBSD

## Enllaços externs

* Debian GNU/kFreeBSD (castellà) (anglès)
# Debes (cràter)

* No s'ha de confondre amb Debus (cràter).
Debes és un cràter d'impacte que es troba al nord de la Mare Crisium, a la part oriental de la cara visible de la Lluna, just al nord-oest del cràter Tralles i del prominent Cleomedes.
* Localització de Debes (superior esquerra de la imatge)
* Cràters satèl·lit
Aquest cràter s'uneix a la forma ovalada de Debes A a través d'un trencament al seu vora sud. El cràter es va unir posteriorment al llarg de la seva vora occidental amb Debes B, de manera que el resultat és una formació de triple cràter. Les restes de Debes són més erosionades i arrodonides en comparació amb la vora més aguda de Tralles. El sòl interior és relativament pla i sense trets distintius.

## Cràters satèl·lit

Per convenció aquests elements són identificats en els mapes lunars posant la lletra en el costat del punt central del cràter que està més proper a Debes.
| Debes | Coordenades | Diàmetre |
| A | 28° 48′ N, 51° 30′ E﻿ / ﻿28.8°N,51.5°E﻿ / 28.8; 51.5﻿ (Debes A) | 33 km |
| B | 29° 00′ N, 50° 36′ E﻿ / ﻿29.0°N,50.6°E﻿ / 29.0; 50.6﻿ (Debes B) | 19 km |

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Vegeu també

* Llista de cràters lunars
* Selenografia
# Cyril Hare

Cyril Hare és el pseudònim d'Alfred Alexander Gordon Clark (comtat de Surrey, 4 de setembre de 1900 – 25 d'agost de 1958), jutge i escriptor anglès.

## L'escriptor i la seva obra

Cyril Hare és l'autor d'una colla de novel·les de misteri publicades a Anglaterra entre 1937 i 1958. De fet, aquest és el pseudònim que el jutge va triar quan es va decidir a escriure, i el va formar a partir del seu lloc de residència (Cyril Mansions) i del seu despatx (Hare Court).
La íntima relació entre l'obra literària de Cyril Hare i la professió de Clark es manifesta no només en el pseudònim, sinó també en la seva literatura de ficció i, particularment, en un dels seus llibres més famosos: Tragedy at Law. De fet, si bé Hare va crear diversos detectius -professionals o afeccionats (Inspector Mallet, Wenceslaus Bottwink)–, el principal dels seus herois és un advocat relativament modest (Francis Pettigrew) el qual es proclama "poc interessat en la tasca de detecció", i que sovint facilita la feina de la policia aportant-los els seus coneixements legals. El detectiu Pettigrew apareix ja en la primera de les seves novel·les, en la qual hi falten ja moltes de les convencions pròpies d'aquella època i en la que les descripcions de l'entorn i dels personatges són molt més reals i modernes. Per raons cronològiques, Cyril Hare se situa al final de la Golden Age (època daurada) de les novel·les de misteri angleses, cosa que es fa perceptible en els seus llibres. Cyril Hare és, sense cap mena de dubte, un autor molt recomanable i Tragedy at Law apareix en totes les llistes de novel·les de misteri excepcionals.

## Novel·les

* "Tenant of Death" (1937)
* "Death is No Sportsman" (1938)
* "Suicide Excepted" (1939)
* "Tragedy at Law" (1942)
* "With a Bare Bodkin" (1946)
* "When the wind blows" (1949)
* "An English Murder" (1951)
* "That Yew Tree's Shade" (1954)
* "He Should Have Died Hereafter" (1958)

## Referències

* ↑ Martin Edwards, "Hare, Cyril" a "Rosemary Herbert (ed.): The Oxford companion to crime and mystery writing", Oxford University Press, Nova York, 1999, pàg. 203.
* ↑ H.R.F. Keating, "Tragedy at law" a "Crime and Mystery, The 100 Best Books", Carroll & Graf Publishers, Nova York, 1987. pàg. 69-70.

## Enllaços externs

* Detection and the law: An appreciation of Cyril Hare Arxivat 2013-01-30 a Wayback Machine.
# Diego Castro Jiménez

Diego Castro (Pontevedra, 2 de juliol de 1982) és un futbolista gallec, que ocupa la posició de migcampista i juga actualment pel club australià Perth Glory FC.

## Trajectòria esportiva

Format al Pontevedra CF, el 2003 fitxa pel Màlaga CF, que l'incorpora al seu equip filial, per aquella època a la Segona Divisió. Arribaria a debutar a la màxima categoria amb el primer equip andalús, en dos partits de la temporada 05/06.
L'estiu del 2006 els dos equips del Málaga perden la seua respectiva categoria, i el migcampista recala a l'Sporting de Gijón, amb qui ascendeix a primera divisió el 2008.
Al juny del 2011 va fitxar pel Getafe CF per quatre temporades, amb l'objectiu d'aconseguir algun títol.

## Referències

* ↑ «Diego Castro: "Somio tots els dies amb un títol"» (en castellà). Marca.com, 28-06-2011. [Consulta: 28 juny 2011].

## Enllaços externs

* Fitxa del jugador
# Diego Carlos Santos Silva

Diego Carlos Santos Silva (15 de març de 1993), conegut esportivament com a Diego Carlos, és un futbolista brasiler que juga a l'Aston Villa FC.

## Trajectòria
### Desportivo Brasil

Diego Carlos va començar la seva carrera professional amb el Desportivo Brasil la temporada 2012-13. L'1 de gener de 2013, Diego va ser cedit al São Paulo, però va passar la darrera part de la temporada 2013–14 cedit al Paulista. També va passar un mes cedit al Madureira EC

### Estoril

El 2 de juliol de 2014, Diego va ser venut al club portuguès GD Estoril. El setembre de 2014, Diego va ser cedit al FC Porto. Només va jugar l'equip filial.

### Nantes

El juny de 2016, s'anuncia que Diego Carlos s'incorporaria al FC Nantes per un contracte de cinc anys a canvi de 2 milions d'euros per l'Estoril.

### Sevilla

El 31 de maig de 2019, el Sevilla FC anuncia haver arribat a un acord amb el Nantes pel traspàs de Diego Carlos.

## Referències

* ↑ «Brazil - Diego Carlos - Profile with news, career statistics and history - Soccerway». [Consulta: 10 desembre 2019].
* ↑ «Le défenseur brésilien Diego Carlos signe à Nantes - Foot - Transfert» (en francès). [Consulta: 10 desembre 2019].
* ↑ «Oficial: Monchi se estrena con Diego Carlos» (en castellà), 31-05-2019. [Consulta: 10 desembre 2019].

## Enllaços externs

* Diego Carlos, fitxa a ForaDeJogo
* Diego Carlos, Fitxa a Soccerway
# Davinciïta

La davinciïta és un mineral de la classe dels silicats que pertany al grup de l'eudialita. Rep el nom en honor del famós artista Leonardo da Vinci (15 d'abril de 1452 - 2 de maig de 1519). La geometria de la davinciïta és pseudocentrosimètrica, i es desvia del model d'estructura perfecte amb un centre de simetria. Es va comparar amb la geometria atípica de l'art de da Vinci.

## Característiques

La davinciïta és un element químic de fórmula química Na₁₂K₃Ca₆Fe²⁺₃Zr₃(Si₂₆O₇₃OH)Cl₂. Va ser aprovada com a espècie vàlida per l'Associació Mineralògica Internacional l'any 2011. Cristal·litza en el sistema trigonal.

## Formació i jaciments

Va ser descoberta al mont Rasvumtxorr, situat al massís de Khibini, a l'óblast de Múrmansk (Districte Federal del Nord-oest, Rússia). Es tracta de l'únic indret de tot el planeta on ha estat descrita aquesta espècie mineral.

## Referències

* ↑ «Davinciite» (en anglès). Mindat. [Consulta: 18 juliol 2019].
# Davinson Sánchez

Davinson Sánchez Mina (nascut el 12 de juny de 1996) és un jugador professional de futbol colombià que juga de defensa amb el Tottenham Hotspur FC. El seu fitxatge pel Tottenham el 2017 fou el rècord de fitxatge més car del club, en costar al voltant de 42 milions de lliures.

## Trajectòria
### Atlético Nacional

Davinson Sánchez va jugar a les categories inferiors de l'Atlético Nacional, on debutà amb el primer equip el 27 d'octubre de 2013 en un partit de lliga contra el Boyacá Chicó.
A causa de les seves bones actuacions amb el Nacional, clubs estrangers com el FC Barcelona, Flamengo i Ajax van mostrar interès per fitxar el jugador. El Barça va fer una oferta formal per signar el jugador, però Sánchez la va rebutjar perquè no volia començar al Barça B.
El 27 de juliol de 2016 va guanyar la Copa Libertadores amb l'Atlético Nacional vencent als equatorians de l'Independiente del Valle per 1-0 en la final.

### AFC Ajax

El 21 de juny de 2016, finalment es va anunciar el seu fitxatge per l'Ajax a canvi de cinc milions d'euros, on va signar un contracte per cinc anys. El 24 de setembre de 2016 va marcar els seus primers gols amb la samarreta de l'Ajax, marcant dues vegades en un partit que va acabar 5-1 contra el PEC Zwolle. El 8 de maig de 2017, va ser nomenat com a millor jugador de la temporada de l'Ajax.

### Tottenham Hotspur

El 18 d'agost de 2017 va fitxar pel Tottenham Hotspur FC per 46 milions d'euros.

## Referències

* ↑ «Davinson Sánchez – English». Ajax. Arxivat de l'original el 12 d'agost 2017. [Consulta: 27 juliol 2017].
* ↑ «Atlético Nacional vs. Boyacá Chicó». Soccerway, 27-10-2013. [Consulta: 9 febrer 2019].
* ↑ «El fichaje del central Davinson para el Barça B se encalla» (en castellà). Sport, 16-06-2016. [Consulta: 9 febrer 2019].
* ↑ «El Atlético Nacional, campeón de la Copa Libertadores» (en castellà). Sport, 28-07-2016. [Consulta: 9 febrer 2019].
* ↑ «Davinson descarta al Barça y ficha por el Ajax» (en castellà). Sport, 21-06-2016. [Consulta: 9 febrer 2019].
* ↑ «Ajax 5 - 1 PEC Zwolle - Match Report & Highlights» (en anglès). Sky Sports, 24-09-2016. [Consulta: 9 febrer 2019].
* ↑ Gill, Stephen. «Colombia's Davinson Sanchez 'player of the year' after 1st year at Dutch giants Ajax» (en anglès). Colombia Reports, 08-05-2017. [Consulta: 9 febrer 2019].
* ↑ «El Tottenham ficha a Davinson Sánchez por 46 millones de euros» (en castellà). Sport, 18-08-2017. [Consulta: 9 febrer 2019].

## Enllaços externs

* Davinson Sánchez, Fitxa a Soccerway
# Diegten

Diegten és un municipi del cantó de Basilea-Camp (Suïssa), situat al districte de Waldenburg.

## Enllaços externs

* Diegten en Alemany, Francès o Italià al Diccionari històric de Suïssa.
* Web oficial del municipi
# Districte electoral de Falset

El districte de Falset fou una circumscripció electoral del Congrés dels Diputats utilitzada en les eleccions generals espanyoles entre 1871 i 1876. Es tractava d'un districte uninominal, ja que només era representat per un sol diputat.
L'any 1878 es va aprovar una nova llei electoral que va fusionar els districtes de Falset, Reus i Tarragona en un districte plurinominal de 3 escons anomenat Tarragona-Reus-Falset.

## Àmbit geogràfic

El districte comprenia part del partit judicial de Falset i del de Reus i de Montblanc. El territori correspon a les comarques del Priorat i l'oest de la Conca de Barberà.

## Diputats electes

| Elecció | Diputat | Partit/Ideologia |
| 1871 | Estanislau Figueras i de Moragas | Partit Republicà Democràtic Federal |
| Abril 1872 | Marià Rius i Montaner | Liberal |
| Agost 1872 | Joaquim Rius i Montaner | Sense dades |
| 1873 | Agustí Sardà i Llaveria | Partit Republicà Democràtic Federal |
| 1876 | Marià Rius i Montaner | Liberal |

## Resultats electorals
### Dècada de 1870

Eleccions generals del 20/01/1876 :
| Partit/Ideologia | Partit/Ideologia | Candidat | Vots | % |
| | Liberal | Marià Rius i Montaner | 4.216 | 78,8 |
| | Altres | Altres | 1.132 | 21,2 |
| Total | Total | Total | 5.348 | 100 |
| Cens/participació | Cens/participació | Cens/participació | 11.036 | 48,5 |
Eleccions generals del 10/05/1873 :
| Partit/Ideologia | Partit/Ideologia | Candidat | Vots | % |
| | Partit Republicà Democràtic Federal | Agustí Sardà i Llaveria | 4.223 | 100,0 |
| Total | Total | Total | 4.223 | 100 |
| Cens/participació | Cens/participació | Cens/participació | 11.036 | 38,3 |
Eleccions generals del 24/08/1872 :
| Partit/Ideologia | Partit/Ideologia | Candidat | Vots | % |
| | Sense dades | Joaquim Rius i Montaner | 3.207 | 61,5 |
| | Altres | Altres | 2.011 | 38,5 |
| Total | Total | Total | 5.218 | 100 |
| Cens/participació | Cens/participació | Cens/participació | 10.113 | 51,6 |
Eleccions generals del 03/04/1872 :
| Partit/Ideologia | Partit/Ideologia | Candidat | Vots | % |
| | Liberal | Marià Rius i Montaner | 3.556 | 51,2 |
| | Altres | Altres | 3.384 | 48,8 |
| Total | Total | Total | 6.940 | 100 |
| Cens/participació | Cens/participació | Cens/participació | 10.371 | 66,9 |
Eleccions generals del 08/03/1871 :
| Partit/Ideologia | Partit/Ideologia | Candidat | Vots | % |
| | Partit Republicà Democràtic Federal | Estanislau Figueras i de Moragas | 4.141 | 57,8 |
| | Altres | Altres | 3.021 | 42,2 |
| Total | Total | Total | 7.162 | 100 |

## Referències

* ↑ Gaceta de Madrid, 364, 30/12/1878.
* ↑ «Anexo al 27». Gaceta de Madrid, 27, 27-01-1871.
* ↑ Balcells, Albert; Culla, Joan B.; Mir, Conxita. Les eleccions generals a Catalunya de 1901 a 1923. Barcelona: Fundació Jaume Bofill, 1982. ISBN 84-85557-09-3.

## Bibliografia

* Balcells, Albert; Culla, Joan B.; Mir, Conxita. Les eleccions generals a Catalunya de 1901 a 1923. Barcelona: Fundació Jaume Bofill, 1982. ISBN 84-85557-09-3
# Duruelo de la Sierra

Duruelo de la Sierra és un municipi de la província de Sòria, a la comunitat autònoma de Castella i Lleó. Pertany a la comarca de Pinares.

## Referències

* ↑ «Provincia de Soria (España): Municipios & Localidades» (en castellà), 22-01-2021. [Consulta: 12 març 2021].